**Nota informativă**

**la proiectul hotărârii Guvernului cu privire la punerea în circulație a modelelor noi de acte de identitate și aprobarea formei și a conținutului acestora**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul hotărârii Guvernului cu privire la punerea în circulație a modelelor noi de acte de identitate și aprobarea formei și a conținutului acestora a fost elaborat de către Instituţia publică „Agenţia Servicii Publice” în colaborare cu Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul hotărârii Guvernului a fost elaborat în temeiul prevederilor art. VI din **Legea** nr. 61/2018 pentru modificarea şi completarea unor acte legislative (Monitorul Oficial al Republicii Moldova, 2018, nr. 295-308, art. 446), prin care au fost operate amendamente la Legea nr. 273/1994 privind actele de identitate din sistemul naţional de paşapoarte, ale art. XVII alineatul (3) din Legea nr. 133/2018 privind modernizarea Codului civil și modificarea unor acte legislative (Monitorul Oficial al Republicii Moldova, 2018, nr. 467-479, art. 784), precum şi în conformitate cu prevederile art. 3 alin. (4) lit. a) și ale art. 61 alin. (1) din Legea nr. 100/2017 cu privire la actele normative.De menţionat că, actualmente nu există un act normativ consolidat care să aprobe forma și conținutul tuturor tipurilor de acte de identitate din sistemul național de pașapoarte, prevăzute la art. 1 alin. (1) din Legea nr. 273/1994: buletine de identitate, permise de ședere, pașapoarte și documente de călătorie, precum și să conțină toate modelele ale tuturor tipurilor de buletine de identitate și permise de ședere (de generația I, II și III), de pașapoarte și documente de călătorie (cu și fără mediul de stocare electronică a datelor, inclusiv a celor biometrice), puse în circulație de către autoritățile competente ale Republicii Moldova în diferite perioade de timp, începând cu anul 1995 încoace, care la momentul actual sunt valabile, cu excepția situațiilor când în condițiile legii se consideră nevalabile.Modelele actelor de identitate provizorii cu și fără codul de bare au fost aprobate prin Hotărârea Guvernului nr. 42/1995 cu privire la introducerea în Republica Moldova a actelor de identitate provizorii (abrogată la 07.03.2013 prin Hotărârea Guvernului nr. 53/2013).Primele modele ale buletinelor de identitate și ale permiselor de ședere de generația I (formatul ID-II) au fost aprobate și puse în circulație prin Hotărârea Guvernului nr. 385/1996 cu privire la dezvoltarea Registrului de stat al populației (abrogată la 07.03.2013 prin Hotărârea Guvernului nr. 53/2013).Ulterior, modelele buletinelor de identitate și ale permiselor de ședere de generația II (formatul ID-I), cu cartela confecționată pe suport de hârtie plastifiată, au fost aprobate și puse în circulație cu începere de la 7 martie 2013 prin Hotărârea Guvernului nr. 53/2013 cu privire la aprobarea modelelor și punerea în aplicare a actelor de identitate de tip nou. Urmare modificării acesteia prin Hotărârea Guvernului nr. 398/2015, au fost aprobate și puse în circulație cu începere de la 1 septembrie 2015 modelele buletinelor de identitate de generația II, inclusiv și al buletinului de identitate electronic al cetățeanului Republicii Moldova de generația III și ale permiselor de ședere de generația II, cu cartela confecționată pe suport de policarbonat (formatul ID-I).Modelul documentului de călătorie pentru refugiaţi a fost aprobat prin Hotărârea Guvernului nr. 626/2005 cu privire la actele de identitate ale refugiaţilor, iar modelul documentului de călătorie pentru beneficiarii de protecţie umanitară – prin Hotărârea Guvernului nr. 562/2008 cu privire la actele de identitate ale beneficiarilor de protecţie umanitară, care au fost abrogate prin Hotărârea Guvernului nr. 451/2017 cu privire la aprobarea modificărilor şi completărilor ce se operează în unele hotărâri ale Guvernului.Modelele paşaportului cetăţeanului Republicii Moldova, ale paşaportului diplomatic, ale paşaportului de serviciu şi ale documentului de călătorie pentru apatrizi nu au fost aprobate prin acte normative. Pornind de la premisa că Hotărârea Guvernului nr. 53/2013 cu privire la aprobarea modelelor şi punerea în aplicare a actelor de identitate de tip nou urma să fie supusă unor modificări și completări esențiale, Agenția Servicii Publice și Ministerul Afacerilor Interne și-au propus elaborarea proiectului prin prisma a unui act normativ consolidat, în care să se regăsească toate modelele ale tuturor tipurilor de acte de identitate din sistemul național de pașapoarte care sunt valabile în condițiile prevederilor legale și se află în circulație.Mai mult ca atât, proiectul prevede expunerea formei și descrierea conținutului tuturor tipurilor de acte de identitate de ultimă generație, eliberate de autoritățile competente ale Republicii Moldova.Ca urmare proiectul prevede abrogarea Hotărârii Guvernului nr. 53/2013 cu privire la aprobarea modelelor şi punerea în aplicare a actelor de identitate de tip nou.De asemenea, în legătură cu elaborarea și înaintarea concomitentă cu prezentul proiect a hotărârii Guvernului cu privire la punerea în circulație a modelelor noi de acte de identitate și aprobarea formei și a conținutului acestora, care va reprezenta un act normativ consolidat referitor la toate tipurile și la toate modelele actelor de identitate din sistemul național de pașapoarte valabile, aflate în circulație și acelea care urmează a fi puse în circulație potrivit prevederilor legale, și ca urmare cu scopul reducerii multiplicității normelor juridice în același domeniu a fost propusă expunerea în formulă nouă a punctului 16 din Concepția sistemului informațional automatizat ,,Registrul de stat al populației”, aprobată prin Hotărârea Guvernului nr. 333/2002. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul hotărârii Guvernului nu conţine norme privind armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Ca urmare a operării amendamentelor la Legea nr. 273/1994 privind actele de identitate din sistemul naţional de paşapoarte și Legea nr. 61/2018 pentru modificarea şi completarea unor acte legislative, din descrierea conținutului tuturor tipurilor de acte de identitate au fost excluse datele cu privire la grupa sangvină. Totodată din descrierea conținutului tuturor tipurilor de pașapoarte și documente de călătorie din legea menționată a fost exclusă informația cu privire la culoarea copertei acestor documente.Potrivit Legii nr. 133/2018 privind modernizarea Codului civil și modificarea unor acte legislative au fost operate modificări la art. 30 din Codul Civil, potrivit cărora noțiunea „Reședința” are o semnificație mult mai largă și cuprinde în sine atât reședința obișnuită – domiciliul, cât și reședința temporară, locul unde locuitorii Republicii Moldova își au locuința temporară sau secundară. În vederea asigurării conformității actelor de identitate cu norma legală, a apărut necesitatea de modificare a conținutului acestora, și anume substituirea denumirii câmpului de date „Reședința” cu „Reședința temporară” în permisele de ședere provizorie pentru cetățenii străini (IR), în permisele de ședere provizorie pentru apatrizi (IC), în buletinele de identitate provizorii (BP). E de menționat că, potrivit Legii nr. 270/2008 privind azilul în Republica Moldova în redacția Legii nr. 151/2016 pentru modificarea și completarea unor acte normative, protecția umanitară se acordă pe un termen nelimitat. În contextul acestor modificări se impune substituirea câmpului de date „Reședința” cu câmpul „Domiciliul” în buletinul de identitate pentru beneficiarii de protecție umanitară (IH) și elaborarea fișei de însoțire la buletinul de identitate pentru beneficiarii de protecție umanitară, pentru aplicarea mențiunii privind reședința temporară.Modificările intervenite în conţinutul actelor de identitate au generat modificarea modelelor acestora.Astfel, punctul 1 din proiectul hotărârii Guvernului prevede aprobarea modelelor noi de buletine de identitate şi de permise de şedere, cu expunerea formei și descrierea conținutului acestora în anexele respective, precum şi stabilește punerea în circulaţie a lor pe măsura epuizării stocului de cartele (semifabricate), dar nu mai târziu de 31 decembrie 2019.Data limită de 31 decembrie 2019 a fost stabilită din considerentul că buletinele de identitate şi permisele de şedere se eliberează pe suport de policarbonat, iar comanda pentru semifabricatele de cartele ale acestor documente se face producătorului la începutul anului cu rezervă, pentru a asigura continuitatea proceselor de eliberare a actelor de identitate până la obţinerea lotului nou de semifabricate. Astfel, stocul de semifabricate pentru ultimele modele de buletine de identitate și permise de ședere, puse în circulație până la 10.10.2018, data intrării în vigoare a modificărilor la Legea 273/1994, în care se conține câmpul „Grupa sangvină” nu a fost epuizat la data menționată. Pentru a evita pierderile financiare, precum și în vederea respectării prevederilor legale noi, cu începere de la 10.10.2018 se eliberează buletine de identitate și permise de ședere pe aceleași cartele (semifabricate), în care nu se indică grupa sangvină a titularului în câmpul respectiv, acesta fiind completat cu semnul „<”, potrivit recomandărilor Instrucţiunilor tehnice ale Organizației Internaționale a Aviației Civile (Doc 9303 ICAO).La punctul 2 din proiect se regăsesc ultimele modele ale paşapoartelor și ale documentelor de călătorie, cu expunerea formei și descrierea conținutului acestora în anexele respective, precum și a datei punerii în circulație. Pașaportul diplomatic și pașaportul de serviciu de ultimă generație, cu mediul de stocare electronică a datelor, inclusiv biometrice, au fost puse în circulație cu începere de la 15.06.2015. Ultimele modele ale pașaportului cetățeanului Republicii Moldova și ale tuturor tipurilor de documente de călătorie au fost puse în circulație cu începere de la 10.10.2018, data intrării în vigoare a amendamentelor la Legea 273/1994. Din conținutul acestora a fost exclus câmpul „Grupa sangvină”, iar în descrierea pașapoartelor și a documentelor de călătorie s-a specificat culoarea copertei acestora.Totodată, la punctul 3 din proiectul hotărârii Guvernului și în anexele respective sunt expuse toate modelele ale tuturor tipurilor de acte de identitate din sistemul național de pașapoarte, care sunt valabile și au fost puse în circulaţie în diferite perioade de tip, anterior datelor indicate la punctele 1 și 2 din proiect.Subsecvent, în punctul 4 din proiectul hotărârii Guvernului sunt prevăzute norme tranzitorii care prevăd că în perioada de la 10.10.2018 și până la punerea în circulație a actelor de identitate menționate la punctul 1, câmpul informațional „Grupa sangvină/Группа крови” din actele de identitate respective, puse în circulație anterior, se va completa cu simbolul „<” care semnifică lipsa datelor respective, iar punctul 5 stabilește statutul juridic al actului de identitate provizoriu, cu şi fără codul de bare, eliberat până la 7 martie 2013.Astfel proiectul hotărârii Guvernului cu privire la punerea în circulație a modelelor noi de acte de identitate și aprobarea formei și a conținutului acestora reprezintă un act normativ consolidat referitor la toate tipurile și la toate modelele actelor de identitate din sistemul național de pașapoarte valabile, aflate în circulație și acelea care urmează a fi puse în circulație potrivit prevederilor legale. |
| **5. Fundamentarea economico-financiară** |
| Aprobarea prezentului proiect al hotărârii Guvernului nu necesită cheltuieli suplimentare din bugetul de stat. |
| **6. Modul de încorporare a actului în cadrul normativ în vigoare** |
| Proiectul a fost elaborat în corespundere cu dispoziţiile legale şi este în concordanţă cu cadrul juridic existent.  |
| **7. Avizarea şi consultarea publică a proiectului** |
| În conformitate cu prevederile articolelor 8 și 9 din Legea nr. 239/2008 privind transparenţa în procesul decizional, publicul a fost informat referitor la inițierea elaborării prezentului proiect al hotărârii Guvernului, inclusiv prin publicarea acestuia pe pagina web oficială a Ministerului Afacerilor Interne. |
| 8**. Constatările expertizei anticorupţie** |
| Informaţia privind rezultatele expertizei anticorupţie va fi inclusă în sinteză după recepţionarea raportului de expertiză anticorupţie. |
| **9. Constatările expertizei de compatibilitate** |
| Proiectul hotărârii Guvernului nu conţine norme privind armonizarea legislaţiei naţionale cu legislaţia Uniunii Europene, precum și norme incompatibile cu prevederile legislației naționale şi ale legislaţiei Uniunii Europene. |
| **10. Constatările expertizei juridice** |
| Informaţia referitoare la concluziile expertizei juridice privind compatibilitatea proiectului hotărârii Guvernului cu alte acte normative, precum şi privind respectarea normelor de tehnică legislativă va fi inclusă în sinteză, după recepţionarea avizului Ministerului Justiției referitor la rezultatele expertizei juridice. |
| **11. Constatările altor expertize** |
| Alte expertize nu necesită a fi efectuate. |

**Secretar de stat Dorin PURICE**